Държавен вестник, бр. 65, 2015 г., стр. 77

БРОЙ  65	
Д Ъ Р Ж А В Е Н  В Е С Т Н И К 	
СТР.  77  
2. Апартамент в хотел: състои се от антре, 
спалня/спални, дневна или хол и санитарен 
възел. 
3. Апартамент в апартаментен хотел: състои 
се от антре, спалня/спални, дневна, кухня или 
кухненски бокс, кът за хранене и/или столова, 
както и санитарен възел. Видове: едностайни, 
двустайни, тристайни, четиристайни.
4. Студио: състои се от едно помещение с 
антре и с части от помещението, предназ-
начени и обзаведени за нощуване, както и 
дневна зона, кът за хранене и/или кухненски 
бокс и санитарен възел.
2. Със символ „*“ са отбелязани изискванията, 
за които се допускат предписания.
3. По отношение на изискванията за образо-
вание, езикова квалификация и стаж:
3.1. Изискванията за висше образование 
включват следните образователно-квалифика-
ционните степени:
3.1.1. бакалавър, в т.ч.: 
а) п р о ф е сиона лен ба к а ла в ър (п р ед и 
2007 г. – „специалист по...“) – за завършилите 
обучение 3-годишен курс на редовно обучение 
(3,5 или 4 години задочно) в колеж или универ-
ситет с не по-малко от 180 кредита и положен 
държавен изпит или защитена дипломна работа;
б) бакалавър – за завършилите 4-годишен курс 
редовно обучение (или 4- или 5-годишен курс 
задочно или индивидуално обучение) в универ-
ситет с не по-малко от 240 кредита и положен 
държавен изпит или защитена дипломна работа; и
3.1.2. магистър.
3.2. Изискването за средно професионално 
образование означава завършено средно обра-
зование в професионално училище. 
3.3. „Стаж в туризма“ е трудов стаж, осигури-
телен или служебен стаж, придобит в предприя-
тие на едноличен търговец, търговско дружество 
или юридическо лице, вписано в Националния 
туристически регистър по чл. 166, ал. 1 от За-
кона за туризма за извършване на туристическа 
дейност или в администрация, свързана с ту-
ризма. За стаж в туризма се счита и трудовият 
или осигурителен стаж на лице, предоставящо 
допълнителни туристически услуги по смисъла 
на Закона за туризма. 
3.4. „Придобита професионална квалифика-
ция“ е завършено образование или обучение в 
професионални училища, професионални гим-
назии, професионални колежи и центрове за 
професионално обучение. 
3.5. „Езикова квалификация“ е получено об-
разование или обучение по български език или 
на български език в средно или висше училище 
или езиков курс, или успешно положен изпит и 
по чужд език във висше училище, профилира-
на гимназия, профилирана паралелка в средно 
общообразователно училище, гимназия или 
професионално училище, или езиков курс, или 
успешно положен изпит.
3.6. Минималните познания по чужд език 
изискват познания по езика, свързани с обслуж-
ващия процес и задълженията на съответната 
длъжност (не се изисква документ).
3.7. Лицата, заемащи посочените длъжности, 
следва да имат минимални познания по бъл-
гарски език.
3.8. Заемането на посочените длъжности се 
удостоверява при проверката на място с трудов 
договор.
4. Отделните обекти в апартаментния ту-
ристически комплекс трябва да отговарят на 
изискванията за изграждане, определени за всеки 
конкретен вид туристически обект, и се прилагат 
и посочените изисквания за видовете хотели 
според тяхното териториално местоположение 
и режим на работа.
5. Всички подове, стени, тавани, всички еле-
менти от обзавеждането и оборудването следва 
да бъдат с ненарушена цялост, без следи от не-
довършена работа и без следи от замърсяване 
и захабяване. 
6. Хоризонталните и вертикалните комуника-
ции в местата за настаняване да осигуряват достъп 
чрез достъпен маршрут, свободно придвижване 
и възможност за маневриране на инвалидни ко-
лички и хора с намалена подвижност в коридори, 
асансьори, хотелски стаи, предвидени за обитаване 
от хора с увреждания, баня, тоалетна, заведения 
за хранене и развлечения и други помещения за 
основни и допълнителни туристически услуги, 
както и до откритите съоръжения. 
7. Да се обособят определен брой хотелски 
стаи в зависимост от капацитета на мястото за 
настаняване с функционално хотелско и санитарно 
оборудване, уреди и приспособления за макси-
мално преодоляване на архитектурно-социалните 
бариери при обслужване на хора с намалена 
подвижност при спазване на изискванията по 
чл. 65, ал. 3 от Наредба № 4 от 2009 г. за проек-
тиране, изпълнение и поддържане на строежите 
в съответствие с изискванията за достъпна среда 
за населението, включително за хората с увреж-
дания. В обектите с капацитет над 20 легла се 
осигурява най-малко една достъпна хотелска стая. 
8. Санитарните възли към достъпните стаи 
и/или апартаменти в обектите се оразмеряват 
при спазване изискванията на чл. 76, 78 и 79 и 
на приложение № 2 на Наредба № 4 от 2009 г. 
за проектиране, изпълнение и поддържане на 
строежите в съответствие с изискванията за 
достъпна среда за населението, включително за 
хората с увреждания.
9. Към помещенията за основни и допълни-
телни туристически услуги има най-малко една 
достъпна тоалетна.
10. Предлаганите услуги, които не се осигуря-
ват пряко от хотелиера в мястото за настаняване, 
се удостоверяват с договор.
11. За хотели, построени преди 30 декември 
1994 г., се допуска намаление на общата площ 
на санитарния възел (баня и тоалетна) – с 20 
на сто. Това правило не се отнася за хотели, 
за които е въведено облекчение в размера на 
площта в съответното приложение.
12. За клуб-хотел се прилагат посочените 
изисквания за видовете хотели според тяхното 
териториално местоположение и режим на работа.
13. За апартаментните, бизнес хотелите и за 
хотел резиденс освен изискванията към съответ-
ния подвид се прилагат и посочените изисквания 
за видовете хотели според тяхното териториално 
местоположение и режим на работа.